Atelierul profesional

Indicatori de performanţă - suport important în evaluarea activităţii şi promovării imaginii bibliotecii

Biblioteca Ştiinţifică a Universităţii de Stat „A.Russo” din Bălţi a organizat pe 25 aprilie 2007   Atelierul profesional Indicatori de performanţă - suport important în evaluarea activiităţii şi promovării imaginii bibliotecii. La atelier au participat 36 bibliotecari din bibliotecile de învăţămînt şi publice ale municipiului, membri ai ABRM (filiala Bălţi) precum şi bibliotecile colegiilor din Soroca şi Lipcani. 
În cadrul atelierului au fost elucidate subiectele: Statistica bibliotecară. Standardul SR ISO 2789:1993 Informare şi documentare. Statistica internaţională de bibliotecă. Instrucţiune privind evidenţa colecţiilor de bibliotecă. (D. Caduc); Importanţa indicatorilor statistici în planificarea activităţii Bibliotecii. Prezentarea Programului  de  activitate al BŞU pentru anul 2007 (E.Stratan); Prezentarea Standardul ISO 11 620:2005 Informare şi Documentare. Indicatori de performanţă pentru biblioteci (S.Ciobanu); Metodica calculării indicatorilor de performanţă în baza datelor statistice ale Bibliotecii Universitare pentru anul 2006 (D.Caduc); Evidenţa statistică în sistem automatizat - experienţa Bibliotecii  Universitare (E.Cristian). 
Au fost organizate expoziţiile: Statistica de bibliotecă – reper al dezvoltării serviciilor bibliotecare; Freamătul plăcut al Cărţii Rare (23 aprilie - Ziua Internaţională a Cărţii şi a Dreptului de                            Autor); Totul  începe de la o idee ( 26 aprilie - Ziua Mondială a Proprietăţii Intelectuale).
           Participanţii au primit donaţii importante de documente din partea Biroului de Informare al Consiliului Europei  în RM şi Bibliotecii Ştiinţifice.